זינוק לאתמול

זינוק לאתמול (באנגלית: Quantum Leap; מילולית: זינוק קוונטי) היא סדרת טלוויזיה אמריקאית בעלת חמש עונות ששודרה בארצות הברית בשנים 1989–1993 ובישראל בכבלים בראשית שנות ה-90 וכן בשידורים חוזרים בערוץ 10 בראשית שנות האלפיים. הסדרה זכתה במספר פרסים חשובים, בהם חמישה פרסי אמי, שני פרסי גלובוס הזהב ופרס האיגוד האמריקאי של במאים ומפיקי סרטים. במאי 2022 רשת NBC הזמינה את הפקתה של סדרת המשך באותו השם (אנ') שעלילתה מתרחשת עשרות שנים אחרי אירועי הסדרה המקורית. הסדרה עוסקת בהרפתקאותיו של ד"ר סמואל "סאם" בקט (המגולם על ידי השחקן סקוט באקולה), מדען מחונן השוקד על המצאת מכונה למסע בזמן. עקב חוסר תקציב, מחליט המדען להריץ את הפרויקט למרות שלא הושלם במלואו, כתוצאה מכך משתבש משהו במהלך הניסוי. סאם מוצא את עצמו בעבר, אך לא בגופו שלו אלא בתוך גוף של אדם אחר, כך שהסובבים אותו רואים אותו בתור אותו אדם. בכל פרק "מזנק" סאם לגופו של אדם אחר ומנסה בפעולותיו לתקן עוול היסטורי כלשהו שאותו אדם מסוגל להשפיע עליו, ובכך לשפר את חייו של האדם ואת חיי הסובבים אותו. לאחר שסיים את "משימתו" הוא מזנק לפתע ועובר לאדם אחר בתקופה אחרת. סאם אינו שולט בעיתוי הזינוק או בשנה והאדם אליו הוא מזנק. עם זאת, הוא מגלה כי כל ה"זינוקים" נעשים אל שנים שהן חלק מחייו שלו. בזינוקיו, הוא נעזר בעוזרו אדמירל אָל קאלאביצ'י (המגולם בידי השחקן דין סטוקוול) ובמחשב-על בעל קול נשי בשם זיגי (סאם ואל מתייחסים למחשב כאל "היא"). אל נשאר בזמן ההווה (הסדרה מתחילה בשנת 1999), אך יכול להגיע כהולוגרמה אל הזמן והמקום בו נמצא סאם ולעזור לו להבין מהי "משימתו" - מה השתבש, מה היו התוצאות וכיצד סאם מסוגל לשנות זאת. אל מספק לסאם מידע על ההשפעה של השינויים אותם הוא מבצע ועוזר לו להבין מתי פעולותיו היו לטובה. לרוב, סאם מזנק אל תוך גופם של בעלי מקצוע שונים, ומסייע להם בעבודתם. בין בעלי המקצוע נמנים: אגיפטולוג אופנוען אמן אסיר אקדוחן וטרינר זמר חוקר פרטי חקלאי חשפן כומר לוחם ביחידת אריות הים לוליין קרקס מאפיונר מזכירה מכונאי מכונאי בחיל הים האמריקאי מלכת יופי מנהל בית בושת מנחה תוכנית אירוח מעצב שיער משרת אישי מתאבק מתאגרף נהג אישי נהג מונית סוכן FBI סוכן מכירות סופר סטודנט סטנד-אפיסט סקסולוגית עורך דין עיתונאי עקרת בית פאראפסיכולוג פסנתרן פעלולן פרופסור לאנגלית צייד ראשים צלם אופנה קברן קוסם רב שדרן רדיו שוטר שחקן בייסבול שחקן ביליארד שחקן טלוויזיה שחקן פוטבול שחקן תיאטרון שריף תלמיד לפעמים, חווה סאם הרפתקאות מיוחדות, כגון זינוק אל תוך ידוענים (לי הארווי אוסוואלד, ד"ר רות, אלביס פרסלי) או זינוק לתוך קוף במקום בן אדם באחד הפרקים, זינוק חוזר לתוך אותה הדמות בזמנים שונים או זינוק מחוץ לזמן החיים שלו באופן חד פעמי, כאשר זינק לתוך חייו של סבא רבא שלו בזמן מלחמת האזרחים. מדי פעם, סאם מגיע למקורות הנושקים לאירועים היסטוריים (כגון מלון ווטרגייט ערב הפרשה, מלחמת וייטנאם, משבר הטילים בקובה, מלחמת האזרחים האמריקנית) ואף פוגש בידוענים, בהם באדי הולי, וודי אלן, הנרי היימליך, סילבסטר סטאלון, סטיבן קינג, ג'ק קרואק, פרד טראמפ ובנו דונלד טראמפ, מרילין מונרו, ג'ון יוסטון, קלארק גייבל ועוד. בפרק האחרון בסדרה, סם "מזנק" אל עצמו. הוא מוצא את עצמו בפאב בו הוא פוגש במוזג אשר עוזר לו להבין שהוא תמיד יכול לחזור הביתה אם רק יכיר בכך שהוא ורק הוא קובע להיכן יזנק. סאם מתקן פרט בחייו של אל (כאשר אל שהה כשבוי בווייטנאם אשתו בת' ביטלה את נשואיהם ונישאה לאחר) ומזנק לאחר מכן אל הלא ידוע. הסדרה מסתיימת בכתובית המספרת כי בת' לא נישאה בשנית, חיכתה לאל ונולדו להם ארבע בנות. כמו כן מסופר כי סאם מעולם לא חזר הביתה (כנראה מתוך בחירה שלו). אנה גאן ‏עונה 4‏ אריק לה סאל (אנ') ‏עונה 4‏ בוב סאגט ‏עונה 4‏ ברוס מק'גיל ‏עונה 1 ועונה 5‏ ברוק שילדס ‏עונה 5‏ ג'וזף גורדון-לוויט ‏עונה 4‏ ג'ייסון פריסטלי ‏עונה 1‏ ג'ניפר אניסטון ‏עונה 5‏ דבי אלן ‏עונה 3‏ דייוויד גאריסון ‏עונה 4‏ היידי סוודברג ‏עונה 3‏ וילי גרסון בתפקיד לי הארווי אוסוואלד ‏עונה 5‏ טרי האטצ'ר ‏עונה 1‏ טרי פארל ‏עונה 4‏ לורן טום ‏עונה 3‏ מארק בון ג'וניור ‏עונה 3‏ מארק מרגוליס ‏עונה 1‏ מייקל מדסן ‏עונה 2‏ מקס רייט ‏עונה 5‏ ניל מקדונו ‏עונה 4‏ ניל פטריק האריס ‏עונה 5‏ ניק קסאווטס ‏עונה 1‏ סי-סי-אייץ' פאונדר ‏עונה 3‏ קורט פולר ‏עונה 3‏ קלודיה כריסטיאן ‏עונה 1‏ רוברט דאנקן מקניל ‏עונה 2‏ רות וסטהיימר בתפקיד עצמה ‏עונה 5‏ "זינוק לאתמול", במסד הנתונים הקולנועיים IMDb (באנגלית) "זינוק לאתמול", באתר AllMovie (באנגלית) "זינוק לאתמול", באתר Rotten Tomatoes (באנגלית) "זינוק לאתמול", באתר Metacritic (באנגלית) "זינוק לאתמול", באתר Hulu סדרות (באנגלית) "זינוק לאתמול", במסד הנתונים הקולנועיים KinoPoisk (ברוסית) The Leap Back 2009 – אתר של הסדרה לרגל חגיגות העשרים Matt Webb Mitovich (May 5, 2022). Quantum Leap Reboot Gets Series Order at NBC, First Photo. TV Line.